Document ID: 31997R1185

ΚΑΝΟΝΙΣΜΟΣ (ΕΚ) αριθ. 1185/97 ΤΗΣ ΕΠΙΤΡΟΠΗΣ της 26ης Ιουνίου 1997 για την τροποποίηση του κανονισμού (ΕΚ) αριθ. 677/97 για τον περιορισμό της διάρκειας ισχύος των πιστοποιητικών εξαγωγής για ορισμένα μεταποιημένα προϊόντα με βάση τα σιτηρά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 9,
τον κανονισμό (ΕΚ) αριθ. 1162/95 της Επιτροπής, της 23ης Μαΐου 1995, περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού (3), όπως τροποποιήθηκε τελευταία από τον κανονισμό (ΕΚ) αριθ. 932/97 (4), και ιδίως το άρθρο 7 παράγραφος 1,
Εκτιμώντας:
ότι ο κανονισμός (ΕΚ) αριθ. 677/97 της Επιτροπής (5) έχει προβλέψει ως προθεσμία την 30ή Ιουνίου 1997 7
ότι υφίστανται οι ιδιαιτερότητες της αγοράς στο τέλος της περιόδου για τα προϊόντα των σχετικών κωδικών και πρέπει, συνεπώς, να διατηρηθεί το μέτρο του περιορισμού της διάρκειας ισχύος των πιστοποιητικών για διάρκεια που θα επιτρέπει την παρακολούθηση της καταστάσεως κατά την περίοδο που προηγείται της νέας συγκομιδής όσον αφορά τις πατάτες και το καλαμπόκι 7
ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 677/97 τροποποιείται ως εξής:
1. Στο άρθρο 1, η παράγραφος 1 αντικαθίσταται από το ακόλουθο κείμενο:
«1. Κατά παρέκκλιση από το άρθρο 7 παράγραφος 1 του κανονισμού (ΕΚ) αριθ. 1162/95, η διάρκεια ισχύος των πιστοποιητικών εξαγωγής για τα προϊόντα των κωδικών ΣΟ 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79 και 2106 90 55 για τα οποία επίσης κατατίθενται από τις 27 Ιουνίου 1997 έως τις 30 Σεπτεμβρίου 1997, περιορίζεται έως το τέλος του μήνα έκδοσής τους.»
2. Στο άρθρο 1 παράγραφος 2, το πρώτο εδάφιο αντικαθίσταται από το ακόλουθο κείμενο:
«2. Οι τελωνειακές διατυπώσεις εισαγωγής για τα ανωτέρω πιστοποιητικά πρέπει να περατωθούν το αργότερο την τελευταία ημέρα του μήνα αποδοχής της διασάφησης πληρωμής.»
Άρθρο 2
Ο παρών κανονισμός αρχίζει να ισχύει στις 27 Ιουνίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουνίου 1997.

Labels: 3
17